Diari Oficial de la Generalitat Valenciana


Sumari del DOGV 1338, del 03-07-1990 (1990/818096)

ORDRE de 6 de juny de 1990, de la Conselleria de Cultura, Educació i Ciència, per la qual es convoca un concurs públic per a adjudicar ajudes a la labor editorial valenciana.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/06/(2)/dof/vci/html**

### Dades del document

Número de DOGV
:   1338

Data del DOGV
:   03-07-1990

Secció del DOGV
:   DISPOSICIONS GENERALS

Número del document
:   1990/818096


Data del document
:   06-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juny de 1990, de la Conselleria de Cultura, Educació i Ciència, per la qual es convoca concurs públic per a adjudicar ajudes a la labor editorial valenciana.  
La Generalitat Valenciana, segons estableix l'article 31.4 de l?Estatut d?autonomia de la Comunitat Valenciana, té competència exclusiva en matèria de cultura. Partint d'això, resulta oportú ajudar a la consolidació creativa i industrial de les empreses editorials valencianes dedicades a la creació literària.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca un concurs públic per a la concessió de tres ajudes a favor de les editorials dedicades tant a la creació literària com a l'assaig, que presenten un pla estructurat per semestres, durant un període comprés entre l'1 de juliol de 1990 i el 30 de juny de 1991. L'import màxim de cada ajuda serà d'un milió de pessetes (1.000.000), i hom podrà concedir ajudes per un import menor si així ho considera la Comissió adjudicatària.  
Article segon  
Aquestes ajudes es finançaran a càrrec de l'aplicació pressupostària 45.86.955.8.802.58, dins de la línia 408/000/90 denominada ajudes a la labor editorial valenciana.  
Article tercer  
S'aproven les bases per les quals es regeix aquesta convocatòria, les quals s'inclouen com a annex 1 a aquesta Ordre.  
DISPOSICIONS FINALS  
Primera  
Es faculta la Directora General de Patrimoni Cultural perquè en l?àmbit de les seues competències, dicte les Resolucions necessàries per a l'aplicació i el desenvolupament d'aquesta Ordre.  
Segona  
Aquesta Ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 6 de juny de 1990.  
El Conseller de Cultura, Educació i Ciència  
ANTONI ESCARRE I ESTEVE  
ANNEX I  
Bases de la convocatòria de concurs públic per a adjudicar ajudes a la labor editorial valenciana.  
Primera  
Es concediran tres ajudes per a realitzar un pla de producció editorial. L'import màxim de cada ajuda serà d'un milió de pessetes (1.000.000).  
Segona  
Podran concórrer a aquestes ajudes totes les editorials radicades a la Comunitat Valenciana, la producció de les quals estiga escrita en qualsevol de les dos llengues oficials de la Comunitat Valenciana.  
Tercera  
Els interessats han de presentar una instància dirigida a la Il·lma.  
Sra. Directora General de Patrimoni Cultural i una memòria detallada del pla de publicacions previst, desenvolupada per semestres, fent constar-hi les dades que figuren en l'annex II.  
Les instàncies s'han de presentar en el Registre General de la Conselleria de Cultura, Educació i Ciència, en qualsevol dels seus Serveis Territorials, o en qualsevol de les formes que assenyala l'article 66 de la Llei de Procediment Administratiu.  
Quarta  
El termini de presentació de les instàncies serà de trenta dies hàbils, comptadors a partir de l'endemà de la publicació d'aquesta Ordre.  
Cinquena  
Correspon a l?Hble. Sr. Conseller de Cultura, Educació i Ciència nomenar a una Comissió integrada per quatre persones de reconegut prestigi en el camp cultural, que serà presidida per la Directora General de Patrimoni Cultural.  
Sisena  
Aquesta Comissió examinarà les sol·licituds presentades i elevarà, d?acord amb el seu interès i importància, una proposta de Resolució a l?Hble. Sr. Conseller de Cultura, Educació i Ciència.  
Setena  
Els editors beneficiaris rebran l'import de les ajudes després de la justificació previ que s'ha realitzat el pla de publicacions previst en la memòria.  
Vuitena  
Els editors beneficiaris de les ajudes faran constar en les publicacions que han rebut una ajuda per a l?edició de la Conselleria de Cultura, Educació i Ciència.  
Novena  
La Conselleria de Cultura, Educació i Ciència donarà difusió a les obres produïdes dins del pla de producció objecte d'aquesta convocatòria.  
Decena  
Resten excloses d'aquesta convocatòria les editorials d'entitats i organismes oficials.  
ANNEX II  
Nom de l?Editorial:  
Adreça social:  
Telèfon:  
CIF:  
Pla semestral:  
Nombre d'obres que es tenen previstes publicar:  
Autors i títols de cadascuna d'elles:  
Nombre d'exemplars de cadascuna:  
Nombre de pàgines:  
Tipus d'enquadernació:  
Preu de venda al públic:


Còpia Permalink ELI